मथुरा. यूपी के मथुरा में राजस्थान के दो युवकोंं के साथ शादी के नाम पर धोखा देने का मामला सामने आया है। जयमाल के बाद दोनों दुल्हनें कैश, ज्वैलरी और कपड़े लेकर फरार हो गईं। पीड़ितों ने मामले की शिकायत पुलिस से की है। हालांकि, अभी तक केस दर्ज नहीं किया गया है। क्या है पूरा मामला...
- राजस्थान के सीकर जिले के रहने वाले राजू और गोपाल से धर्मपाल नाम के एक बिचौलिए ने कॉन्टैक्ट किया।
- धर्मपाल ने राजू और गोपाल की शादी मथुरा के होरीलाल की बेटी अंजू और पूजा से फिक्स करा दी।
- 22 फरवरी को धर्मपाल लड़की पक्ष के 11 लोगों के साथ राजस्थान के बिरजापुरा पहुंचा और लग्न की रस्म हुई। 28 फरवरी को शादी तय हुई।
जयमाला के बाद उड़े दूल्हा पक्ष के होश
- 28 फरवरी को मांगूराम अपने दोनों बेटों की बरात में करीब 60-70 लोगों को लेकर वृंदावन पहुंचा।
- जयमाल की रस्म पूरी होने के बाद दोनों दुल्हनें कमरे में गईं। इसके बाद शादी के मंडप में दोनों दुल्हनों को बुलाया गया, लेकिन वो नहीं आई।
- इस पर दोनों पक्षों में कहासुनी हो गई। काफी देर तक दुल्हन पक्ष के किसी सदस्य को न देखकर दूल्हा पक्ष को शक हो गया। दुल्हन के रूम में जाकर देखा तो सबके हाथ-पांव फूल गए।
- बिचैलिया और लड़की पक्ष के लोग मैरिज होम से गायब थे। साथ ही, कैश, कपड़े और ज्वैलरी भी नहीं थे। खोजबीन करने पर भी जब कोई सफलता नहीं मिली तो दूल्हे के परिजनों ने पुलिस को घटना की सूचना दी।
- दूल्हे के फुफेरे भाई ने बताया, बिचैलिया भरतपुर में किसी रिश्तेदार के जरिए लड़के के पिता के संपर्क में आया था। शादी कराने के बदले उसने पैसा भी लिया।
- बिचैलिया और लड़की पक्ष के लोग करीब साढ़े छह लाख रुपए और ज्वैलरी के साथ ही कपड़े तक को ले गए।
आगे की स्लाइड्स में देखें पीड़ित दूल्हे और शातिर दुल्हनों की फोटोज...
hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva